**Nagyér Község Önkormányzati Képviselőtestületének**

**3/2014.(III.27.) önkormányzati rendelete a**

**gyermekvédelem helyi szabályozásáról**

Nagyér Község Önkormányzati Képviselőtestülete az Alaptörvény 32. cikk (2) bekezdésében kapott felhatalmazás alapján, a gyermekek védelméről és a gyámügyi igazgatásról szóló 1997. évi XXXI. törvény 18.§ (1) bekezdés b) pontjában, a 21.§ (1) és (3) bekezdésében, a 29.§ (1) bekezdésében, a 131.§ (1) bekezdésében, és a 151.§ (2a) bekezdésében meghatározott feladatkörében eljárva a következőket rendeli el:

**1.§** Nagyér Község Önkormányzati Képviselőtestülete a gyermekek védelmét személyes gondoskodás keretébe tartozó gyermekjóléti alapellátással biztosítja.

**2.§** A személyes gondoskodás keretébe tartozó gyermekjóléti alapellátások:

a) gyermekjóléti szolgáltatás,

b) gyermekek napközbeni ellátása.

**3.§** Nagyér Község Önkormányzata a gyermekjóléti szolgáltatást a Csanádpalota Térségi Alapszolgáltatási Központ és Gyermekjóléti Szolgálaton keresztül biztosítja.

**4.§** (1) A gyermekek napközbeni ellátását biztosító intézmények:

a) óvoda,

b) általános iskola keretén belül működő napközi.

(2) Nagyér Község Önkormányzata a (1) bekezdés a) pontja szerinti ellátást a Pitvaros Térségi Petőfi Sándor Napközi otthonos Óvoda, és Egységes Óvoda- Bölcsőde, Nagyéri Óvodai Tagintézménye 6917 Nagyér, Petőfi u. 26. szám alatti intézmény útján biztosítja.

(3) Az (1) bekezdés b) pontjába megjelölt ellátás a Nagyér, Petőfi u. 24. szám alatti 1-4. osztályos általános iskolai tagintézményben biztosított.

**5.§** A személyes gondoskodás keretében nyújtott gyermekjóléti alapellátások intézményi térítési díjait e rendelet ***1. számú melléklete*** tartalmazza az általános iskola vonatkozásában. Az óvodai ellátás vonatkozásában a személyes gondoskodás keretében nyújtott gyermekjóléti alapellátások intézményi térítési díjait a társulás gesztorának, Pitvaros Község Önkormányzatának e tárgyban hozott rendelete tartalmazza.

**6.§** Ez a rendelet 2014. április 1. napján lép hatályba. A rendelet hatálybalépésével egyidejűleg hatályon kívül helyezésre kerül Nagyér Község Önkormányzati Képviselőtestületének a gyermekvédelem helyi rendszeréről szóló 2/2011.(II.11.) önkormányzati rendelete és az azt módosító 6/2012.(III.29.) önkormányzati rendelete

Lőrincz Tibor Dr. Sarkadi Péter

polgármester jegyző

Kihirdetve: 2014. március 27. napján

Dr. Sarkadi Péter

jegyző

***1. számú melléklet***

**Térítési díjak 2014. évre**

|  |  |  |  |  |
| --- | --- | --- | --- | --- |
|  | Reggeli | Tízórai | Uzsonna | Ebéd |
| Iskola | - | 86 | 82 | 277 |
| Alkalmazott | - | - | - | 479 |
| Vendég | - | - | - | 570 |

A díjak az ÁFÁ-t nem tartalmazzák.